พ.ศ. 2553

ไฟล์:2010 Events Collage New.png|จากบนซ้าย ตามเข็มนาฬิกา: แผ่นดินไหวในประเทศชิลี พ.ศ. 2553 เป็นหนึ่งในแผ่นดินไหวที่รุนแรงที่สุดเท่าที่มีการบันทึกในประวัติศาสตร์; การปะทุของเอยาฟยาตลาเยอคุตล์ในประเทศไอซ์แลนด์ทำให้การเดินทางทางอากาศในยุโรปขัดข้อง; พิธีเปิดโอลิมปิกฤดูหนาว 2010 ที่แวนคูเวอร์ รัฐบริติชโคลัมเบีย ประเทศแคนาดา; การระเบิดของแท่นขุดเจาะและการรั่วไหลของน้ำมันดิบที่ตามมา กลายเป็นการรั่วไหลของน้ำมันดิบบนน้ำที่ร้ายแรงที่สุดในประวัติศาสตร์; ผู้ชมดูการแข่งขันฟุตบอลพร้อมวูวูเซลาในฟุตบอลโลก 2010 ซึ่งจัดขึ้นในประเทศแอฟริกาใต้; ประชาชนเข้าสู่ทำเทียบขาวที่บิชเคกในวันที่ 7 เมษายน ในช่วงการปฏิวัติคีร์กีซใน พ.ศ. 2553; ส่วนที่เหลือของตู-154 หลังตกในวันที่ 10 เมษายน พ.ศ. 2553 ทำให้ประธานาธิบดีโปแลนด์ แลค กัตชึญสกี เสียชีวิต; เด็กที่ได้รับการรักษาบาดแผลหลังแผ่นดินไหวในเฮติ พ.ศ. 2553 ซึ่งฆ่าผู้คนไปประมาณ 100,000 - 250,000 คน|300x300px|thumb
rect 0 0 200 200 แผ่นดินไหวในประเทศชิลี พ.ศ. 2553
rect 200 0 400 200 การปะทุของเอยาฟยาตลาเยอคุตล์ พ.ศ. 2553
rect 400 0 600 200 โอลิมปิกฤดูหนาว 2010
rect 0 200 300 400 แผ่นดินไหวในเฮติ พ.ศ. 2553
rect 300 200 600 400 การรั่วไหลของน้ำมันดิบจากแท่นขุดเจาะดีพวอเทอร์ฮอไรซัน
rect 0 400 200 600 เหตุเครื่องบินตู-154 ของกองทัพอากาศโปแลนด์ตก พ.ศ. 2553
rect 200 400 400 600 การปฏิวัติคีร์กีซใน พ.ศ. 2553
rect 400 400 600 600 ฟุตบอลโลก 2010
พุทธศักราช 2553 ตรงกับปีคริสต์ศักราช 2010 เป็นปีปกติสุรทินที่วันแรกเป็นวันศุกร์ตามปฏิทินเกรกอเรียน และเป็นปีแรกในคริสต์ทศวรรษที่ 2010
ปีขาล โทศก จุลศักราช 1372 (วันที่ 16 เมษายน เป็นวันเถลิงศก)
ปีสากลแห่งความหลากหลายทางชีวภาพ
ปีสากลแห่งเยาวชน
== ผู้นำประเทศไทย ==
พระมหากษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร (9 มิถุนายน พ.ศ. 2489 – 13 ตุลาคม พ.ศ. 2559)
นายกรัฐมนตรี: อภิสิทธิ์ เวชชาชีวะ (17 ธันวาคม พ.ศ. 2551 – 5 สิงหาคม พ.ศ. 2554)
== เหตุการณ์ ==
=== มกราคม ===

4 มกราคม - เปิดตึกบูร์จคาลิฟาในเมืองดูไบ สหรัฐอาหรับเอมิเรตส์ ซึ่งเป็นสิ่งก่อสร้างสูงที่สุด อย่างเป็นทางการ
8 มกราคม - ทีมฟุตบอลทีมชาติโตโกถอนทีมออกจากการแข่งขันฟุตบอลชิงแชมป์แห่งชาติแอฟริกา ครั้งที่ 27 หลังจากรถโดยสารของทีมถูกซุ่มยิงระหว่างเดินทางไปประเทศแองโกลา สถานที่จัดการแข่งขัน
13 มกราคม - เกิดแผ่นดินไหวขนาด 7.3 ใกล้กับกรุงปอร์โตแปรงซ์ ประเทศเฮติ ทำให้มีผู้เสียชีวิตมากกว่า 230,000 คน
15 มกราคม - เกิดสุริยุปราคาวงแหวน เห็นเต็มดวงได้ที่แอฟริกากลาง สาธารณรัฐประชาธิปไตยคองโก ยูกันดา เคนยา มัลดีฟส์ ทางตะวันออกเฉียงใต้ของอินเดีย ศรีลังกา พม่า และจีนตอนกลาง ส่วนไทยจะเห็นเป็นสุริยุปราคาบางส่วน เป็นสุริยุปราคาวงแหวนที่ยาวนานที่สุดในศตวรรษที่ 21  และคาดว่าน่าจะเป็นสุริยุปราคาที่นานที่สุดในคริสต์สหัสวรรษที่ 3
21 มกราคม - โตโยต้าเริ่มเรียกรถยนต์คืนกว่า 8 ล้านคันทั่วโลก
=== กุมภาพันธ์ ===

12 - 28 กุมภาพันธ์ - การแข่งขันกีฬาโอลิมปิกฤดูหนาว ครั้งที่ 21 ณ เมืองแวนคูเวอร์ แคนาดา ผลการแข่งขัน นักกีฬาทีมชาติแคนาดาเป็นเจ้าเหรียญทอง
18 กุมภาพันธ์ - สภาสูงสุดเพื่อการฟื้นฟูประชาธิปไตย (CSRD) นำโดยนาวาอากาศตรีซาลู จิโบ รัฐประหารยึดอำนาจรัฐบาลประธานาธิบดีมามาดู ทันด์จาแห่งสาธารณรัฐไนเจอร์
26 กุมภาพันธ์ - ศาลฎีกาแผนกคดีอาญาของผู้ดำรงตำแหน่งทางการเมืองพิพากษายึดทรัพย์ 4.6 หมื่นล้านบาท จากทรัพย์ที่อายัดไว้กว่า 7.6 หมื่นล้านบาท ของครอบครัวและผู้ใกล้ชิด พันตำรวจโท ทักษิณ ชินวัตร ในข้อหาร่ำรวยผิดปกติ
27 กุมภาพันธ์ - เกิดแผ่นดินไหวขนาด 8.8 ใกล้กับเมืองกอนเซปซีออน สาธารณรัฐชิลี ทำให้เกิดคลื่นสึนามิ และมีผู้เสียชีวิต 497 คน ผลจากแผ่นดินไหวครั้งรุนแรงดังกล่าวอาจส่งผลให้แกนของโลกเอียง และลดเวลาต่อวันลงเล็กน้อย
=== มีนาคม ===
4 มีนาคม - เกิดเหตุแผ่นดินไหวขนาด 6.4 ใกล้เมืองเกาซุงของประเทศไต้หวัน มีผู้ได้รับบาดเจ็บ 96 คน แต่ไม่มีผู้เสียชีวิต
14 มีนาคม - เริ่มการชุมนุมใหญ่ของแนวร่วมประชาธิปไตยต่อต้านเผด็จการแห่งชาติ ที่สะพานผ่านฟ้าลีลาศ ถนนราชดำเนิน
=== เมษายน ===

8 เมษายน -
* ประธานาธิบดีแห่งสหรัฐอเมริกา บารัก โอบามา และประธานาธิบดีรัสเซีย ดมิทรี เมดเวเดฟ ลงนามในสนธิสัญญาลดอาวุธทางยุทธศาสตร์ฉบับใหม่ ซึ่งจะลดอาวุธในคลังแสงของทั้งสองประเทศกว่าหนึ่งในสาม
* เกิดจลาจลจากการประท้วงต่อต้านรัฐบาล ในกรุงบิชเคก ประเทศคีร์กีซสถาน ทำให้มีผู้เสียชีวิตกว่า 100 คน
10 เมษายน -
* เครื่องบินตู-154 ที่มีประธานาธิบดีโปแลนด์ เลกซ์ คัชชินสกี พร้อมด้วยภริยาและผู้บริหารระดับสูงของรัฐบาลประสบอุบัติเหตุตก ทำให้ผู้โดยสารทั้งหมด 132 คนเสียชีวิต
* รัฐบาลไทยนำกำลังทหารเข้าสลายการชุมนุมของ นปช.แดงทั้งแผ่นดิน ส่งผลให้มีทหารและพลเรือนเสียชีวิตรวม 24 ราย
14 เมษายน -
* เกิดแผ่นดินไหวขนาด 6.9 ในมณฑลชิงไห่ สาธารณรัฐประชาชนจีน ทำให้มีผู้เสียชีวิตมากกว่า 1,400 คน บาดเจ็บกว่า 12,000 คน
* เถ้าจากการปะทุของภูเขาไฟเอยาฟยาตลาเยอคุตล์ ในประเทศไอซ์แลนด์ ส่งผลให้ต้องประกาศปิดน่านฟ้าทั่วยุโรปเหนือและยุโรปตะวันตก
27 เมษายน - แสตนดาร์ดแอนด์พัวร์สลดระดับความน่าเชื่อถือของกรีซลงเหลือ "ระดับขยะ" สี่วันหลังจากรัฐบาลต้องขออนุมัติความช่วยเหลือทางการเงิน 45,000 ล้านยูโร จากสหภาพยุโรปและกองทุนการเงินระหว่างประเทศ ตลาดหุ้นทั่วโลกและค่าเงินยูโรปรับตัวลดลงภายหลังการประกาศดังกล่าว
=== พฤษภาคม ===

2 พฤษภาคม – ยูโรโซนและกองทุนการเงินระหว่างประเทศอนุมัติงบประมาณ 110,000 ล้านยูโร รัฐบาลกรีซออกมาตรการรัดเข็มขัดอย่างเข้มงวด
=== มิถุนายน ===
11 มิถุนายน – 11 กรกฎาคม – ฟุตบอลโลก 2010 ณ ประเทศแอฟริกาใต้ ฟุตบอลทีมชาติสเปนได้แชมป์
=== กรกฎาคม ===
1 กรกฎาคม - เบลเยียมดำรงตำแหน่งประธานสภาสหภาพยุโรปต่อจากสเปน
=== สิงหาคม ===
10 สิงหาคม - องค์การอนามัยโลกประกาศว่าการระบาดของไข้หวัดใหญ่สายพันธุ์ใหม่ 2009 ยุติลงแล้ว การระบาดของไข้หวัดทั่วโลกนับจากนี้ถือเป็นรูปแบบตามฤดูกาล
14 - 26 สิงหาคม  - โอลิมปิกเยาวชนฤดูร้อนครั้งแรกจัดขึ้นที่ประเทศสิงคโปร์
23 สิงหาคม - รถไฟฟ้าแอร์พอร์ต เรล ลิงก์ เปิดให้บริการอย่างเป็นทางการ ระหว่างสถานีสุวรรณภูมิ และสถานีพญาไท
=== ตุลาคม ===
10 ตุลาคม
* เนเธอร์แลนด์แอนทิลลีสถูกยุบ โดยพื้นที่ของหมู่เกาะถูกแบ่งออกและได้รับสถานภาพตามรัฐธรรมนูญใหม่
* เกิดอุทกภัยในหลายจังหวัดของไทย นับเป็นอุทกภัยครั้งร้ายแรงที่สุดในรอบหลายสิบปี
13 ตุลาคม -
* คนงานเหมือง 33 คนที่ติดอยู่ในเหมืองซันโคเซ ลึก 700 เมตรใต้ดิน จากอุบัติเหตุเหมืองในโกเปียโป ประเทศชิลี ได้รับการช่วยเหลือนำตัวขึ้นสู่พื้นดิน ทำลายสถิติรอดชีวิตอยู่ใต้ดินได้นานที่สุดถึง 69 วัน
14 ตุลาคม - องค์การอาหารและการเกษตรแห่งสหประชาชาติประกาศว่าโรครินเดอร์เปสต์ถูกกำจัดไปจากธรรมชาติแล้ว นับเป็นไวรัสชนิดที่สองที่ถูกกำจัดโดยมนุษย์ ถัดจากฝีดาษ
25 ตุลาคม - ภูเขาไฟเมราปี ในชวากลาง ประเทศอินโดนีเซีย เกิดปะทุขึ้นอีกครั้ง ก่อให้เกิดเถ้าถ่านและกลุ่มควันสูงขึ้นไปในอากาศ 1.5 กิโลเมตร เป็นเหตุให้มีผู้เสียชีวิต 304 คน ประชาชนอีกกว่า 350,000 คน ไร้ที่อยู่อาศัย
=== พฤศจิกายน ===
4 พฤศจิกายน - แอโรแคริบเบียน เที่ยวบินที่ 883 ประสบอุบัติเหตุตกในคิวบา ทำให้ผู้โดยสารและลูกเรือทั้งหมดบนเครื่องเสียชีวิต 68 คน
7 พฤศจิกายน - พม่าจัดการเลือกตั้งทั่วไปครั้งแรกในรอบ 20 ปี
12 - 27 พฤศจิกายน - เอเชียนเกมส์ 2010 ณ เมืองกว่างโจว มณฑลกวางตุ้ง สาธารณรัฐประชาชนจีน
13 พฤศจิกายน - ทางการพม่าปล่อยตัวออง ซาน ซูจี ออกจากการกักบริเวณในบ้านพัก
17 พฤศจิกายน - นักวิจัยที่เซิร์นสามารถดักจับอะตอมแอนติไฮโดรเจนได้จำนวน 38 อะตอม นับเป็นการดักจับปฏิสสารได้สำเร็จเป็นครั้งแรกในประวัติศาสตร์
22 พฤศจิกายน - เกิดเหตุเหยียบกันเสียชีวิตในพนมเปญ ระหว่างเทศกาลน้ำ ทำให้มีผู้เสียชีวิต 347 คน
23 พฤศจิกายน - เกาหลีเหนือระดมยิงย็อนพย็อง ทำให้ได้รับการตอบโต้โดยทหารเกาหลีใต้ นำไปสู่ความตึงเครียดในคาบสมุทรเกาหลี สหประชาชาติรายงานว่าเป็นเหตุการณ์ครั้งร้ายแรงที่สุดนับตั้งแต่สงครามเกาหลียุติ
28 พฤศจิกายน - วิกิลีกส์เผยแพร่โทรเลขภายในสหรัฐอเมริกากว่า 250,000 ชิ้น โดยมีเอกสารมากกว่า 100,000 ฉบับยังอยู่ในชั้นความลับ
=== ธันวาคม ===

2 ธันวาคม - ทีมนักวิทยาศาสตร์นาซา ค้นพบจีเอฟเอเจ-1 รูปแบบสิ่งมีชีวิตชนิดแรกที่สามารถใช้สารหนูแทนฟอสฟอรัสในโครงสร้างดีเอ็นเอ และสารชีวโมเลกุลอื่น ๆ